OpenLLM-France/wikimedia huggingface dataset:
# Raimundo Gilen V.a

Raimundo Gilen V.a (? - Maule, 1257) Zuberoako bizkondea izan zen, 1244 eta 1257. urteen bitartean.

## Biografia

Raimundo Gilen IV.aren semea zen. Ez zion men egin Henrike III.a Ingalaterrako erregeari, aurrekoek bezala; leialtasuna eskaini zion Nafarroako erregeari, Biarnoko edo Akitaniako jaun eta dukeen aurkako auzietan. Laguntza handia eman zion Nafarroako erregeari gaur egungo Nafarroa Behereko lurraldeetako jaunen onespena lortzen.
1249an ez zion jaramonik egin Simon Monfortekoak Ingalaterrako erregea onar zezan eginiko deiari, eta urte berean sartu ziren ingelesak Zuberoan. Gatazkek zortzi urte iraun zuten, eta 1257an Liginagako jaunak Ingalaterrako erregearen alde jarri eta Mauleko gaztelua setiatu zuen. Setioan hil zen Raimundo Gilen V.a. Oier III.a haren semea jazarri zen hurrena ingelesen aurka, eta 1261ean izenpetu zuen hitzarmenaren arabera, uko egin behar izan zion Zuberoari, Landetako lurralde batzuen truke. Nafarroara joan zen Oier III.a eta Erradako jaurgoa eman zion Nafarroako erregeak. Horren ondoren nagusitu ziren Zuberoan bizkonde biarnesak.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014/1/19 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* ↑ «Raymond Guillaume V - Auñamendi Eusko Entziklopedia» aunamendi.eusko-ikaskuntza.eus (Noiz kontsultatua: 2020-01-12).
* Datuak: Q16518758
# Raimundo III.a Tripolikoa

Raimundo III.a (1140 – Tripoli, 1187ko iraila/urria) Tripoliko kondea izan zen 1152tik hil zen arte.
Raimundo II.a Tripolikoaren eta Hodierna Jerusalemgoaren semea izan zen. Asasinoek aita hil zuten 1152an eta Balduino III.a Jerusalemgoak Hodierna erregeorde izendatu zuen haren semearen adin txikitasunean. Raimundok hurrengo urteak Jerusalemgo errege gortean eman zituen, 1155ean adin-nagusitasunera iritsi arte. Harrezkero, Nur ad-Din Mahmud Damaskoko gobernadorearen aurkako kanpainetan parte hartu zuen.
1164an harrapatu zuten Harim guduan eta hamar urtez egon zen Alepon preso. Denbora horretan Amalariko I.a Jerusalemgoak Tripoliko konderria gobernatu zuen. Ospitaleko zaldunei maileguan eskatu zien diru-kopuru handi baten truke askatu zuten.
Eschiva Bureskoarekin ezkondu zen eta Galileako printze eta Jerusalemgo erresumako gizonik aberatsenetako bat bihurtu zen. Jerusalemgo Erresuma Latindarrako erregeordea izan zen Balduin IV.a eta Balduin V.a erregeen gutxiengoetan. Balduin V.a hil zenean, uko egin zion Sibila Jerusalemgoa eta Guy Lusignangoa erregeak onartzeari, eta Saladinekin aliatu eta Galilea zeharkatzen utzi zion. Lehenago, Saladin aurrerapenak, 1187an Guy adiskidetu zen. Gurutzatuen armadaren abangoardia zuzendu zuen Hattingo guduan, eta komandante gutxi batzuk izan ziren hil edo harrapatu ez zituztenak. Tirora ihes egin zuen, eta gero Tripolira, eta han hil zen.

## Genealogia

Zuhaitz genealogikoa :
Pons
Raimundo II.a Tripolikoa
Cecile of France
Raimundo III.a Tripolikoa
Balduino II.a Jerusalemgoa
Hodierna Jerusalemgoa
Morphia of Melitene :

## Kanpo estekak

* Datuak: Q354389
* Multimedia: Raymond III, Count of Tripoli / Q354389
# Raimundo Lanas

Raimundo Lanas Muru (Murillo el Fruto, 1908ko urtarrilaren 23a - Fuendejalón, Zaragoza, 1939ko abenduaren 31), izengoitiz El ruiseñor navarro («nafar urretxindorra») deitua, nafar jota abeslaria izan zen.

## Bizitza

Haurtzaroan unai, eta geroago ferratzaile jardun zuen. Oso gazte zela hasi zen abesten, Julian Gaiarreren irudiak erakarria. Jaioterrian, Zarrakaztelun, Milagron, Alesbesen eta beste hainbat herritan ibili zen jotak abesten, eta ospea irabazten hasi zen; ondoren, Azkoien, Tutera..., eta azkenean Iruñera iritsi zen, Orfeón Pamplonés abesbatzan sartuz.
1932an Bartzelonara joan zen eta urte bat geroago lehenengo diskoa grabatu zuen bertan. Ale bat Radio Zaragozara bidali zuen, berealdiko arrakasta lortuz. Orduan, Zaragozara joan eta irratian zuzeneko emanaldi gogoangarria eskaini zuen. Horrek eman zion ospeari esker, Madrilen eta Espainiako beste hiri batzuetan abestu zuen.
Nafarroara 1935ean itzuli zen, eta urte hartan bertan Santurtzitik Mexikorantz abiatu zen itsasontzi batean, Círculo Vasco-Español elkarteak deituta, eta han arrakasta handia lortu zuen. Bitxikeria moduan, euskarazko kantaren bat edo beste ere abestu izan zuen. Handik Kubara joan zen, eta azkenik New Yorkera (AEB). Esan behar da, halaber, hala Ameriketan nola Espainian bere agerraldiak espainiar patriotismoa sustatzeko erabili zituztela, Raimundori politikan sartzea gustatzen ez bazitzaion ere.
Madrilen finkatu zuen bizilekua, eta bertan harrapatu zuen Espainiako Gerra Zibilak. Jotariak gorriak ikusi zituen garai hartan, eta larriki gaixotu zen. Nafarroara itzulirik, azken emanaldia Arguedasen eskaini zuen, 1939ko abenduan; egun batzuk geroago hil zen, Zaragozako Fuendejalón herrian, diabetesak jota. 31 urte zituen.

## Erreferentziak

* 1 2 Jotak kantatzen zituen Urretxindorra. in: Habe, 88. zenbakia, 1986/05/31. ikasbil.net (Noiz kontsultatua: 2015-08-24).

## Ikus, gainera

* Erriberar ezagunak

## Kanpo estekak

* (Gaztelaniaz) Raimundo Lanas jotariari buruzko webgunea Raimundolanas.com
* Joseba Aurkenerena: Raimundo Lanas, Nafarroako jotari handia.
* Datuak: Q6098336
# Raimundo Gartzeitz

Raimundo Gartzeitz edo Raimundo Iruñekoa (?, 1039 inguru – Zaragoza, 1079 inguru) Iruñeko infante eta Murillo eta Agoncilloko jauna izan zen.

## Biografia

Gartzia IV.a Santxitz Iruñeko erregearen eta Estefania Foixkoaren semea, eta Antso IV.a Gartzeitzen anaia izan zen.
1076ko ekainaren 4an, Hermesinda arrebarekin elkar harturik, Antso anaia hil zuen, Funesko Peñalengo amildegian erroizturik. Hilketaren ondorioz, Alfontso VI.a Gaztelakoak Errioxa okupatu zuen eta Antso Ramiritz Aragoiko kondea Iruñeko errege bihurtu zen.. Raimundok fratrizida ezizena hartu zuen.
1079an Zaragozara erbesteratu zen, Al-Muqtadirrek babestuta, eta bertan hil zen.
Zuhaitz genealogikoa :
Antso III.a Gartzeitz, Iruñeko Erregea
Gartzia IV.a Santxitz
Munia Gaztelakoa
Raimundo Gartzeitz
Bernard-Roger, Count of Bigorre
Estefania Foixkoa
Garsende of Bigorre :

## Erreferentziak

* ↑ Euskaltzaindia. 192. araua: Iruñeko eta Nafarroako Erresumako errege-erreginen izenak. .
* ↑ Minguez, José María. (2000). Alfonso VI. Hondarribia: Nerea ISBN 978-84-89569-47-8..

## Kanpo estekak

* Datuak: Q3929584
# Raimundo Gilen I.a

Raimundo Gilen I.a Zuberoako bizkondea izan zen 1040-1085. urteen bitartean.

## Biografia

Zuberotarren eta biarnotarren arteko tirabirak areagotu ziren haren agintaldian; 1058an zuberotarrek Zentulo V.a Biarnokoa hil zuten, eta Raimundo Gilen I.ak Oloroeko apezpikuagana jo behar izan zuen babes bila. Oloroeko elizbarrutiaren barnean geratu zen Zuberoa osoa, apezpikuak emaniko laguntzaren ondorioz. 1078an bake hitzarmena sinatu zuten Zuberoako eta Biarnoko bizkondeek. 1085ean hil zen Raimundo Gilen I.a., eta Gilen Fort II.a izan zen beraren ondorengoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q12266429
# Raimundo Martreskoa

Raimundo Martreskoa († 1125eko apirilaren 22a) Baionako apezpikua izan zen XII. mendearen hasieran. 1222an izendatu zuten apezpiku. Hiriaren gobernua lortu zuen Gilen IX.a Akitaniakoa dukearengandik 1122an eta harrespiletarik kanpo auzo berrien eraikuntza bultzatu zuen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2014-5-11 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q17453633
# Redscarhead

Redscarhead, Eskoziako herri bat da, Scottish Borders eremu administratiboan.

## Kanpo estekak

* Datuak: Q7306251
* Multimedia: Redscarhead / Q7306251
# Redskin

Skinhead azpikulturaren testuinguru politiko eta sozialean, redskin (euskaraz: «larrugorri») ezkerreko skinhead bat da, anarkista, anarko-sindikalista edo anarko-komunista izanda. Ideia antikapitalistak defendatzen dituzte eta bere ideologia langile-klasearen interesen defentsan eta antifaxismoan oinarritzen da. Redskinsen barruko azpitalderik garrantzitsuena RASHak dira, anarkisten eta komunisten arteko batasuna ezaugarri duen azpitalde bat.
Redskinsek, batzuetan, tirante eta lokarri gorriak janzten dituzte euren joera ezkertiarra frogatzeko (nahiz eta eskualde jakin batzuetan, honek, ideia faxistak erakusten dituen arren). Redskins batzuek ile motza dute atzean eta buruaren alboetan, goian ile gehiago utziz, jatorrizko kaskamotzaren kontra. Estilo hau The Redskins taldeko kideek erabili zuten, batez ere 1980ko hamarkadaren amaieran. Redskins frantziarren artean ere ohiko izan zen bere bonber jakak alderantziz erabiltzeko ohitura, jaken estaldura laranja erakuts zedin. Ezkerreko ikurrak- zirkulu antifaxista geziak beherantz dituela, bandera anarkista (anarkisten artean), Sobietar Batasuneko bandera (komunisten artean) edo Laugarren Internazionaleko ikurrak (trotskisten artean)- ohikoak dira bere militantzia politikoa frogatzeko.

## Erreferentziak

* ↑ (Frantsesez) Morvan, Yan. (2013-6-14). [lien=http://tempsreel.nouvelobs.com/galeries-photos/photo/20130614.OBS3386/grand-ecran-skins-contre-antifas-aux-origines-de-la-guerre.html «Skins contre "antifas" : aux origines de la guerre»] L'Obs.
* ↑ Bray, Mark. (2017). Antifa: the Antifascist Handbook. Brooklyn, NY: Melville House Publishing, 50–51 or. ISBN 978-1-61219-703-6..

## Kanpo estekak

* Datuak: Q2248171
# Redtye

Redtye, Ingalaterrako Kornualles konderriko herrixka bat da, Lanivet herriaren hego-ekialdean.

## Kanpo estekak

* Datuak: Q7306315
# Redueña

Redueña Madrilgo Erkidegoko udalerria da, Sierra Norte de Madrid eskualdean dagoena.
2009ko urtarrilaren 1eko erroldaren arabera 279 biztanle zituen.

## Ikus, gainera

* Madrilgo udalerrien zerrenda

## Kanpo estekak

* (Gaztelaniaz) Udalaren webgunea.
* Datuak: Q939207
* Multimedia: Redueña / Q939207
# Reductoderces

Reductoderces Psychidae familiako tximeleta genero bat da. Bere espezie tipoa Reductoderces fuscoflava da.

## Espezieak

| Espeziea | Egoera |
| Reductoderces araneosa | daturik gabe |
| Reductoderces aucklandica | daturik gabe |
| Reductoderces campbellica | daturik gabe |
| Reductoderces cawthronella | daturik gabe |
| Reductoderces fuscoflava | daturik gabe |
| Reductoderces illustris | daturik gabe |
| Reductoderces microphanes | daturik gabe |

## Kanpo estekak

* Datuak: Q10358367
* Espezieak: Reductoderces
# Redunca

Redunca ugaztun artiodaktilo genero bat da. Izen arruntez bere barnean dauden hiru espezieei antilope deitzen zaie. Kobus generoarekin batera Reduncinae subfamilia osatzen dute.

## Espezieak

* Redunca arundinum
* Redunca fulvorufula
* Redunca redunca

## Kanpo estekak

* Datuak: Q1050190
* Multimedia: Redunca / Q1050190
* Espezieak: Redunca
# Pseudoanthidium tenellum

Pseudoanthidium tenellum erle espezie bat da, Pseudoanthidium generoan eta Megachilidae familian.

## Erreferentziak

* ↑ «Pseudoanthidium tenellum» Encylopedia of Life.

## Kanpo estekak

* Datuak: Q2443510
* Multimedia: Pseudoanthidium tenellum / Q2443510
# Pseudoartrosi

    Ohar medikoa Oharra: Wikipediak ez du mediku aholkurik ematen. Tratamendua behar duzula uste baduzu, jo ezazu sendagilearengana.
Pseudoartrosia (batzuetan hausturaren kontsolidatzio falta) hezur-haustura bat da, ebakuntzarik gabe sendatzeko aukerarik ez duena. Pseudoartrosi batean, organismoak hezur-zatiak hautematen ditu, hezur bereiziak balira bezala, eta ez ditu fusionatzen saiatzen. Askotan, hausturaren ondorengo sendatze desegokiaren ondorioz gertatzen da hori, baina garapenean izandako akats batek ere eragin dezake. Estatu Batuetan, Elikagai eta Sendagaien Administrazioaren gidek (FDA) aukera ematen dute haustura gertatu eta 9 hilabetera arteko aldi baterako, batasuna errazteko esku-hartzetzat hartu baino lehen. Bere izena gorabehera, pseudoartrosiak ez du inolako loturarik artrosiarekin, beste gaixotasun bat baita.

## Kontsolidazio faltaren kausak

* Pazientearekin lotutako kausak:
** Adina: ohikoa da adinean aurrera
** Nutrizio-egoera: nutrizio-egoera txarra denean
** Ohiturak: nikotina eta alkoholaren kontsumoa
** Metabolismoa istiluak: hiperparatiroidismoa
* Hausturarekin berarekin lotutako kausak:
** Haustura gunean bereizketa
** Ehun biguna jartzea
** Hezur-galera haustura-gunean
** Infekzioa
** Odol-hornidura galtzea
** Haustura-gunea inguratzen duten muskuluen kaltea
* Tratamenduarekin lotutako kausak
** Murrizketa desegokia
** Immobilizazioa ez da nahikoa
** Modu desegokian aplikatutako finkatze-gailuak.

## Erreferentziak

* ↑ Euskalterm: [Gaixotasunak Hiztegia] [2015]
* ↑ Euskalterm: [Traumatologia Hiztegia] [2017]
* ↑ (Gaztelaniaz) Pretell Mazzini, JA. et al.. (2009). «Trastornos de la consolidación:Retardo y pseudoartrosis» (PDF) Rev. Med. Hered.

## Kanpo estekak

* Datuak: Q1758624
* Multimedia: Pseudarthrosis / Q1758624
# Podium (argipena)

Podium hitzak adiera zenbait ditu:
* arkitekturan, podiuma, eraikin baten inguruko plataforma goratua;
* podiuma, kirol-proba bateko irabazleei sariak eta dominak banatzeko erabiltzen dena, altuera desberdineko hiru maila dituena: altuena irabazlearentzat eta albokoak bigarren eta hirugarren postuentzat;
* podiuma, hizlariek publikoari zuzentzeko erabiltzen den plataforma desmuntagarri eta eramangarria.
# Rajab

Rajab (arabieraz رجب) islamiar egutegiaren zazpigarren hilabetea da. Izenak euskaraz "begirunea" esan nahi du.
Islamiar egutegia ilargiaren araberakoa denez, urtea eguzkiaren araberakoa den gregoriotar egutegia baino 15 egun laburragoa da. Horrexegatik rajaba ez da urtero gregoriotar egutegiko egun berean hasten. Azken urteetako rajaba data hauetan da:
| AH | Lehenengo eguna (AD) | Azken eguna (AD) |
| 1431 | 2010eko ekainaren 13 | 2010eko uztailaren 12 |
| 1432 | 2011ko ekainaren 3 | 2011ko uztailaren 1 |
| 1433 | 2012ko maiatzaren 22 | 2012ko ekainaren 20 |
| 1434 | 2013ko maiatzaren 11 | 2013ko ekainaren 9 |
| 1435 | 2014ko apirilaren 30 | 2014ko maiatzaren 29 |
| 1436 | 2015eko apirilaren 20 | 2015eko maiatzaren 18 |
| 2010 eta 2015 arteko rajabaren datak |||

## Kanpo estekak

* Datuak: Q194210
* Multimedia: Rajab / Q194210
# Rajadell

Rajadell Kataluniako udalerria da, Bages eskualdean eta Bartzelonako probintzian kokatua. 45,53 km²-ko azalera du eta 2009ko urtarrilaren 1eko erroldaren arabera 496 biztanle zituen.

## Banaketa administratiboa

Bost herritan banaturik dago:
| Herriaren izena | Biztanleak |
| Can Servitge | 94 |
| les Casetes | 48 |
| l'Estació | 15 |
| Monistrolet | 45 |
| Rajadell | 259 |

## Demografia

Biztanleriaren bilakaera :
| 1900 | 1910 | 1920 | 1930 | 1940 | 1950 | 1960 | 1970 | 1981 | 1991 | 2001 | 2009 |
| 469 | 486 | 762 | 844 | 712 | 664 | 605 | 450 | 256 | 288 | 389 | 496 |

## Ikus, gainera

* Rajadellgo gaztelua
* Bartzelonako udalerrien zerrenda

## Kanpo estekak

* (Katalanez)(Gaztelaniaz)(Ingelesez) Udalaren webgunea
* Datuak: Q16727
* Multimedia: Rajadell / Q16727
# Real Unión B

Real Union B Irungo futbol taldea da. Real Union klubeko bigarren taldea eta orain Gipuzkoako Ohorezko Erregionalan dabil.

## Historia

Club Deportivo Roca, hasieran Real Union taldearekin zerikusia ez zutena, Irunen 1933an sortu zen (batzuen ustez 1926an).
CD Roca 1934-35 denboraldian Gipuzkoako txapelduna zen eta Errege Kopan parte hartu zuen, non lehenengo errondan galdu zuen.
Gerra Zibilaren ondoren CD Roca Real Unionekin ituna sinatu zuen, bigarren taldea izateko eta 1960ko hamarkadaren erdialdean Club Deportivo Roca-Real Union izena hartu zuen.
1990eko hamarkadaren hasieran, Real Union Club B izena hartu zuen.
2000 urtean lehendabizikoz eta 2006an bigarrenez Hirugarren Mailara igo zen.

## Uniformea

* Lehenengoa: Zamarra zuria eta praka beltzak.

## Futbol Zelaia

Stadium Gal Edukiera: 6.000 ikusle Neurriak: 100x65 metro Helbidea: Patricio Arabolaza, 2 20304 Irun (Gipuzkoa) Irekiera: 1926 (1997an berreraikia) Kokapena Google Mapsen: , 300 metro Lapurdiko mugatik gertu.

## Datuak

2024-25 denboraldia barne.
* Denboraldiak Lehenengo Mailan: 0
* Denboraldiak Bigarren Mailan: 0
* Denboraldiak Bigarren B Mailan: 0
* Denboraldiak Lehen Federazioan: 0
* Denboraldiak Bigarren Federazioan: 0
* Denboraldiak Hirugarren Mailan: 3
* Denboraldiak Hirugarren Federazioan: 0
* Emaitzarik onena: 14.a (Hirugarren Maila, 00-01 denboraldia)

### Azken urteak
## Palmaresa

* Gipuzkoako Ohorezko Erregionala (3): 1974, 2000, 2006

## Kanpo estekak

* Datuak: Q9067115
# Psilothrix viridicoerulea

Psilothrix viridicoerulea Melyridae familiako kakalardoa da. Europan eta Ekialde Hurbilean zabaldurik dago, baita Euskal Herrian ere.

## Deskribapena

Kakalardo txikia da, 4'8 eta 6'6 mm artean neurtzen ditu. Gorputza luzea eta estua da eta kolore berde-urdin metalikoa du. Espeziearen viridicoerulea izenak hori esan nahi du, berde-urdina.
Burua ere luzea da, aurpegi zapala eta begi borobilak ditu. Antena laburrak eta iletsuak ditu. Hankak ere iletsuak dira.

## Habitata

Lore mota asko dauden zelaiak eta soroak atsegin ditu. Helduak landareen izerdi landuaz elikatzen dira.

## Bizi zikloa

Udaberrian ikusten dira helduak lorez lore. Udazkenean arrautzak jartzen dituzte landareen zurtoinetan eta handik jaiotzen diren beldarrak intsektu txikiagoen harrapariak dira. Neguaren amaieran pupa egiten dute zurtoin lehorretan eraikitako ganberatan. Horrela ixten da zikloa.

## Iruditegia

* Kakalardo heldua.
* Kakalardo heldua lore gainean.
* Bikotea kopulatzen.

## Erreferentziak

* ↑ «EHAEko Coleoptera Catalogoa|Heteropterus» www.heteropterus.org (Noiz kontsultatua: 2023-09-09).
* ↑ (Ingelesez) «Psilothrix viridicoerulea» uk beetles (Noiz kontsultatua: 2024-09-16).
* ↑ (Gaztelaniaz) «Psilothrix viridicoerulea» Polinizadores (Noiz kontsultatua: 2024-09-16).

## Kanpo estekak

* Datuak: Q7256069
* Multimedia: Psilothrix viridicoerulea / Q7256069
* Espezieak: Psilothrix viridicoerulea
# RAF

RAF akronimoak honako esanahiak izan ditzake:
* Royal Air Force (Errege Aire Armada), Erresuma Batuko aire armada
* Rote Armee Fraktion (Armada Gorriaren Frakzioa), Mendebaldeko Alemaniako talde armatua
# RADIUS

RADIUS (ingelesez Remote Authentication Dial In User Service) sareko erabiltzaileen autentifikazio, baimentze eta kontrolerako protokolo bat da.
Hasiera batean, RADIUS protokoloa "Livingston Enterprises" Enpresak sortu zuen, bere NAS zerbitzari batzuetan erabiltzeko.
Radius zerbitzarien ohizko erabilierak, haririk gabeko sareen segurtasuna bermatzea eta ISP (Internet Service Provider) enpresen trafikoaren kontrola izan dira. Gaur egun VoIP motako konexioen kontrolerako ere erabili ohi da.
Radius protokoloak UDP 1812 edo 1645 portuak erabiltzen ditu autentifikaziorako eta 1813 edo 1646 kontrolerako.

## Kanpo estekak

* (Ingelesez) FreeRADIUS
* Datuak: Q747499
* Multimedia: RADIUS / Q747499
# RAFeko bonbaketarien komandoa

RAFeko bonbaketarien komandoa (ingelesez: RAF Bomber Command) Erresuma Batuko Royal Air Forceren bonbaketariak kontrolatu zituen 1936-1968 bitartean. Estatu Batuetako Aireko Armadarekin batera, Alemanian Bigarren Mundu Gerran egindako bonbardaketa estrategikoan eginkizun nagusia izan zuen. 1942tik aurrera, Alemaniaren aurkako bonbardaketa-kanpaina britainiarra gero eta zabalagoak bilakatu ziren industria-eremuak kaltetzeko helburuarekin, eta gerra-produkziorako oinarrizko eskulanaren oinarri zibila ere eraso zuten. Guztira 364.514 operazio-irteera egin ziren, 1.030.500 tona bonba bota ziren eta 8.325 aireontzi galdu ziren gerran. Bonbaketarien komandoko taldeek ere sufritu zuten biktimen tasa handia: 55.573 tripulatzaile galdu ziren zituzten 125.000 soldaduetatik, %44,4ko heriotza-tasa. Beste 8.403 gizon zauritu ziren borrokan, eta 9.838 gerrako preso bihurtu ziren.
Bonbaketarien Komandoa potentzia militarraren gailurrean kokatu zen 1960ko hamarkadan, gerraren ondoren, Erresuma Batuko disuasio nuklearra eraman zezaketen V bonbaketariak eta Canberra motako hegazkin arinen indar osagarria. 1968an Fighter Commandekin bat egin zuen Strike Command osatzeko.

## Erreferentziak

* ↑ (Ingelesez) «TLS - Times Literary Supplement» TLS (Noiz kontsultatua: 2023-10-06).

## Kanpo estekak

* Datuak: Q1235891
* Multimedia: Royal Air Force Bomber Command / Q1235891
# RAC1

RAC 1 (katalanez Ràdio Associació de Catalunya 1) Kataluniako irrati kate pribatu bat da. 2000ko maiatzaren 1ean aireratzen hasi zen. Egoitza nagusia Bartzelona hirian du eta osoki katalanez aireratzen da.
Grupo Godó hedabide taldearen jabetzakoa da.

## Kanpo estekak

* Webgune ofiziala (Katalanez)
* Datuak: Q3323970
* Multimedia: RAC1 / Q3323970
# R/wallstreetbets

/r/wallstreetbets, WallStreetBets edo WSB balore-burtsako akzion eta opzioetan oinarritutako subreddit bat da.
Subreddittaren leloa "4chanek Bloomberg terminal bat aurkitu izan balu bezala" da. Euren merkatuko estrategia erasokorrengatik ezaguna da, batez ere espekulazio handiko eremuetan mugitzen delako. Subredditteko kideetako asko saltzaile txikiak dira, edo arriskuaren kudeaketa teknikak ezagutzen ez dituzten inbertsore txikiak, beraz euren jarduerak gehiago du apustutik merkatutik baino. Komisiorik kobratzen ez duten brokerren eta mugikor bidezko aplikazioen gorakadarekin, burtsa-teknika hauen gorakada ekarri du. Komunitateko kideek askotan ikusten dute euren jarduera egoera finantzario propioak hobetzeko aukera gisa, diru-sarrera gehigarriak lortuz. Kideetako batzuek mailegu bidezko kapitala erabiltzen dute, komunitatean arrakasta duten akzioak erosiz.

## GameStop afera

2021eko urtarrilaren 21ean r/WallStreetBetseko erabiltzaileek motzean estutze bide bat ireki zuten GameStop enpresaren gainean, euren akzioen prezioak gora nabarmen igoz. Prozesu hau hasi zen Citron Researchek aurreikusi zuenean akzioen prezioak nabarmen jaitsiko zirela. Akzioen prezioa %600 igo zen urtarrilaren 26an, eta hegazkortasun handia zela eta, kotizazioa behin baino gehiagotan eten behar izan zen.
Urtarrilaren 24an r/WallStreetBetseko moderatzaile batek idatzi zuen ez zegoela inongo esfortzu antolaturik akzio konkretu batzuk bultzatzeko edo gomendatzeko. GameStopek %92,7 irabazi zuen unean, urtarrilaren 26an, Elon Muskek txio bat egin zuen subreddit hau aipatuz, oraindik jende gehiago erakarriz.

## Erreferentziak

* ↑ (Ingelesez) «A Guy on Reddit Turned $766 Into $107,758 on Two Options Trades» Bloomberg.com 2019-10-17 (Noiz kontsultatua: 2021-01-27).
* ↑ (Ingelesez) «Meet the Bros Behind /r/WallStreetBets, Who Lose Hundreds of Thousands of Dollars in a Day—And Brag About It» Money (Noiz kontsultatua: 2021-01-27).
* ↑ (Ingelesez) «How a Profane Subreddit Moved the Market (Podcast)» Bloomberg.com (Noiz kontsultatua: 2021-01-27).
* ↑ (Ingelesez) «You Probably Shouldn’t Bet Your Savings on Reddit’s ‘Wallstreetbets’» www.vice.com (Noiz kontsultatua: 2021-01-27).
* ↑ «Bloomberg - Are you a robot?» www.bloomberg.com (Noiz kontsultatua: 2021-01-27).
* ↑ (Ingelesez) «Irrational Exuberance: An Interview With WallStreetBets Founder Jaime Rogozinski» SumZero (Noiz kontsultatua: 2021-01-27).
* ↑ (Ingelesez) Lyons, Kim. (2021-01-22). «GameStop stock halts trading after Reddit drama» The Verge (Noiz kontsultatua: 2021-01-27).
* ↑ (Ingelesez) Li, Yun. (2021-01-26). «GameStop jumps another 90% above $140, but short sellers aren't backing down» CNBC (Noiz kontsultatua: 2021-01-27).
* ↑ (Ingelesez) Kilgore, Tomi. «GameStop's stock rockets again in volatile trading, while company has not released news or commented» MarketWatch (Noiz kontsultatua: 2021-01-27).
* ↑ (Ingelesez) Bursztynsky, Jessica. (2021-01-26). «GameStop jumps after hours as Elon Musk tweets out Reddit board that's hyping stock» CNBC (Noiz kontsultatua: 2021-01-27).

## Kanpo estekak

* Datuak: Q88239185
# RAD

RAD edo Rad izan daiteke:
* Rad (Eslovakia), udalerria.
* Rapid Application Development
* Royal Academy of Dance